ס' ואח' נ' הפניקס חברה לביטוח בע"מ - פסקדין
מיקומך באתר: עמוד ראשי >> חיפוש פסקי-דין >> ס' ואח' נ' הפניקס חברה לביטוח בע"מ
ס' ואח' נ' הפניקס חברה לביטוח בע"מ
38011-03-15
1. ג' ס'
2. ד' ס'-קטין
3. ב' ס'-קטין
עו"ד נטלי הלוי נתבעת:
עו"ד אהרון רזל
לפני תביעה לפי חוק חוזה ביטוח, לתשלום הפרשי הצמדה וריבית, ריבית עונשית וכן שכ"ט עו"ד בשיעור 7.5% בצירוף מע"מ מסכום התביעה.
החל מיום 1.12.2004 בוטח המנוח אצל הנתבעת בפוליסת ביטוח חיים (ריסק 1) מס' 1715001010, הכוללת סכום ביטוח יסודי בסך 4,500,000 ₪.
התובעת 1 (להלן: התובעת), הלא היא אלמנת המנוח, היא מוטבת בשיעור 80% מתגמולי הפוליסה ואילו התובעים 2-3 הם מוטבים בשיעור 10% מתגמולי הפוליסה.
ביום 19.3.12 נפטר המנוח.
מחילופי דוא"ל בין התובעת לנתבעת עולה כי ביום 5.6.12 הגב' אביטל ממחלקת קשרי לקוחות אצל הנתבעת, הודיעה לתובעת ש"...בהמשך לשיחתנו יש לשלוח, צילום ת"ז שלך+ צ'ק מבוטל, צילום תעודת פטירה. לפקסס ל- 03-7337975...".
ביום 27.11.12 התובעת שלחה דוא"ל לנתבעת: "...אודה לכם אם תעדכנו אותי באשר לתביעת פטירה של ש' ס' ת.ז: XXXXXX. המסמכים נשלחו אליכם בדואר רשום די מזמן ומאז לא קיבלתי שום התייחסות".
ביום 28.11.12 נשלח דוא"ל מהנתבעת לתובעת כדלקמן:"...בהמשך לפנייתך בנדון, על מנת שנוכל לטפל בנושא יש לציין לצורך זיהוי מס' פוליסה. במידה ואין לך את מספרה יש לציין כתובת, תאריך לידה וסוג אמצעי תשלום". התובעת שלחה באותו היום מייל עם מס' הפוליסה".
יש לציין כי תעודת הפטירה של המנוח ניתנה ביום 14.5.12 במשרד הפנים. לטענת התובעת היא שלחה את תעודת הפטירה זמן קצר לאחר פטירת המנוח, ואילו לטענת הנתבעת רק ביום 2.12.12 התקבלה אצל הנתבעת תעודת הפטירה.
במכתב מיום 2.12.12 הנתבעת פתחה תביעה ודרשה קבלת מסמכים לצורך בירור תביעתה: צילום ת"ז של המוטבים, צילום שיק/ דף חשבון של המוטבים, אישור רפואי על סיבת הפטירה וכן צוין כי על הנתבעת להזמין את תיקו הרפואי של המנוח ויתכן שיהיה צורך בצו ירושה ובטופס וס"ר חתום ע"י היורשים.